Verken Jozini-meer in ŉ luukse huisbootOp ‘n huisboot op die Jozini-meer. (Foto: Verskaf) Een van die beste maniere om stres af te weer is om naby die water te wees en daarom is luukse lodges naby riviere en watergate ŉ gunsteling-bestemming. Luukse huisbote op die bekende Jozini-meer in KwaZulu-Natal is nou ook beskikbaar. Die Shayamanzi I en Shayamanzi II se ontwerpe stem ooreen met dié van die huisbote op die Kariba-meer. Passasiers sal omring word met uiterse luukshede, onder meer ŉ boonste sitkamer en kroeg, ŉ jacuzzi en ŉ uitsig oor die water waar hulle visse sal sien spring, ŉ trop olifante wat in die vlak water baljaar, gewaar en selfs die kreune van ŉ tevrede seekoei hoor. Twaalf gaste kan die Shayamanzi I geniet en die Shayamanzi II kan tot 24 gaste in ultra-gemaklike, en suite-kajuite met eikehoutpanele huisves. Dit is die ideale wegbreekgeleentheid vir groot gesinne en families of selfs ŉ groep spesiale vriende. Die private kajuite se vollengte-glasskuifdeure laat gaste toe om net bo die watervlak uit te kyk en sodoende wakker word met ŉ ongelooflike sonsopkoms of aan die slaap raak met die naggeluide van die nagdiere. Op ‘n huisboot op die Jozini-meer. (Foto: Verskaf) Die huisbote vaar teen ŉ rustige spoed van nege knope, wat jou toelaat om die asemrowende landskap van die dek af te geniet. Kleiner bote word gebruik om vroegoggende en laatmiddae vis te vang en om wild en voëls van naderby langs die oewer van die meer te besigtig. Die Jozini-meer was eens die tuiste van kommersiële boere, maar is nou die eksklusiewe domein van Maputaland se wild. Die Pongola-rivier vloei vanuit die Lebombo-berge in die noorde van die Jozini-meer. Die Pongola-natuurreservaat volg die oewers na die noorde en suide en die Pongola-wildreservaat, wat privaat besit word, volg na die weste en word deur die majestueuse Lebombo-berge omring. Dit is die perfekte plek vir wildliefhebbers, voëlkykers en fotograwe waar diere soos bokke, renosters, krokodille en watervoëls vanuit ŉ heel nuwe perspektief – die water – aanskou kan word. Die Shayamanzi-span het ŉ lys van wenke saamgestel vir fotograwe wat ŉ draai wil maak op die Jozini-meer in ŉ huisboot: Vir meer inligting oor die huisbote, besoek die webwerf of skakel 032 525 4076 gedurende kantoorure of stuur ŉ e-pos na [email protected].